text: [{"text_idx": "#000001", "text": "Heilsan fra\u0301 a\u0301tta volont\u00f8rum i\u0301 I\u0301srael"}, {"text_idx": "#000002", "text": "Teir a\u0301tta f\u00f8roysku volont\u00f8rarnir i\u0301 Jeru\u0301salem hava no\u0301gv at gera. Lesi\u00f0 heilsan, i\u00f0 tey hava sent."}, {"text_idx": "#000003", "text": "Tann 24. mai, komu vit fy\u0301ra p\u00f8rini til Jerusalem, her vit skulu bu\u0301leikast i\u0301 ein ma\u0301na\u00f0 sum senior volont\u00f8rar. Hetta er fyrstu fer\u00f0 at eitt f\u00f8royskt toymi burturav fer at gera ti\u0301li\u0301kt arbei\u00f0i i\u0301 I\u0301srael. Arbei\u00f0i\u00f0 ver\u00f0ur gj\u00f8rt i\u0301 samstarvi vi\u00f0 danska felagsskapin Ordet & Israel, sum I\u0301sraelsmissio\u0301nin samstarvar vi\u00f0."}, {"text_idx": "#000005", "text": "I\u0301 suppuk\u00f8kinum gera vit kla\u0301rt til at by\u0301ta heitan mat u\u0301t til uml. 200 bru\u0301karar um dagin."}, {"text_idx": "#000007", "text": "Tri\u0301ggjar av kvinnunum hja\u0301lpa eisini Debby vi\u00f0 at gera sunnudagssku\u0301latilfar til t\u00e6r messiansku meinigheitirnar, ein dag um vikuna."}, {"text_idx": "#000008", "text": "I\u0301 sto\u0301rum lagurbygningi sortera og by\u0301ta vit i\u0301 eskjur, frukt og gr\u00f8nt, sum so ver\u00f0ur koyrt u\u0301t til tey treingjandi runt i\u0301 Jerusalem."}, {"text_idx": "#000009", "text": "Sabbatin, Kristi Himmalfer\u00f0ardagur og Hvi\u0301tusunnan hava givi\u00f0 okkum eyka fri\u0301dagar, sum vit hava bru\u0301kt til at vitja tey no\u0301gvu kendu st\u00f8\u00f0ini her i\u0301 Jerusalem, ein by\u0301ur sum andar av s\u00f8gu, her steinar og u\u0301tgrevstur tala og sta\u00f0festa profetiini i\u0301 b\u00e6\u00f0i gamla og ny\u0301ggja testamenti. Fleiri f\u00f8royingar vo\u0301ru her ni\u00f0ri, ta\u0301 vit komu, sum h\u00f8vdu veri\u00f0 vi\u00f0 til ha\u0301ti\u0301\u00f0arhaldi\u00f0 a\u0301 f\u00f8roysku sendistovuni i\u0301 Tel Aviv."}, {"text_idx": "#000011", "text": "Eina dagsfer\u00f0 vo\u0301ru vit vi\u00f0 Jordana\u0301nna, har Jo\u0301sva leiddi I\u0301sraels fo\u0301lk turrsk\u00f8dd yvirum og har Jesus var\u00f0 doyptur av Jo\u0301hannesi. Koyrdu si\u0301\u00f0an ni\u00f0an til Jeriko vi\u00f0 allari tess s\u00f8gu, Ra\u0301hab, mu\u0301rarnir rapa\u00f0u, Zakeus, blindi ma\u00f0urin vi\u00f0 vegin. Eisini drukku vit av Elisa-kelduni, um hv\u00f8rja ta\u00f0 stendur i\u0301 2.Kong.2:19-22 19 \u201dMenninir i\u0301 by\u0301num s\u00f8gdu nu\u0301 vi\u00f0 Elisa: \u201cBy\u0301urin liggur v\u00e6l fyri, sum harri mi\u0301n s\u00e6r; men vatni\u00f0 er ringt, og ta\u00f0 voldir, at konurnar hitta reis.\u201d Ta\u0301 seg\u00f0i hann: \u201cFa\u0301i\u00f0 m\u00e6r ny\u0301ggja ska\u0301l, og lati\u00f0 salt i\u0301 hana!\u201d Teir so gj\u00f8rdu. So fo\u0301r hann u\u0301t, hagar sum vatni\u00f0 sprakk upp, kasta\u00f0i salt ni\u00f0uri\u0301 har og seg\u00f0i: \u201cSo sigur HARRIN: Eg havi gj\u00f8rt hetta vatn gott; av ti\u0301 skal ikki hereftir koma dey\u00f0i ella f\u00f8\u00f0ing fyri ti\u0301\u00f0ina.\u201d Vatni\u00f0 var\u00f0 nu\u0301 gott, og ta\u00f0 hevur ta\u00f0 veri\u00f0 til henda dag \u2013 eftir or\u00f0inum, i\u00f0 Elisa hev\u00f0i tala\u00f0.\u201d"}, {"text_idx": "#000012", "text": "Sagt ver\u00f0ur, at fjalli\u00f0, har Jesus var\u00f0 freista\u00f0ur av djevlinum u\u0301ti i\u0301 oy\u00f0im\u00f8rkini, liggur beint omanfyri Jeriko, vit gingu naka\u00f0 ni\u00f0aneftir fjallasi\u0301\u00f0uni til eitt klostur, sum er bygt inn i\u0301 fjallasi\u0301\u00f0una, har u\u0301tsy\u0301ni var sera gott."}, {"text_idx": "#000013", "text": "At enda vitja\u00f0u vit felagsskapin \u201dSeeds of Hope\u201d har Tass Saada, greiddi fra\u0301 li\u0301vi si\u0301num og hansara o\u0301troyttuliga arbei\u00f0i vi\u00f0 at sa\u0301a vo\u0301n, sum vi\u00f0 tru\u0301nni a\u0301 Jesus Kristus kann skapa fri\u00f0 i\u0301millum menniskju, fri\u00f0 i\u0301millum j\u00f8dar og palestinensarar."}, {"text_idx": "#000014", "text": "Hvi\u0301tusunnuna hildu vit a\u0301 Danska Bi\u0301bliusku\u0301lanum i\u0301 Poryia, vi\u00f0 Genesaret vatni\u00f0. Eisini har var\u00f0 vitja\u00f0 a\u0301 fleiri st\u00f8\u00f0um fram vi\u00f0 vatninum, sum td. i\u0301 Magdala, Kapernaum, Ein Gev kibbutzini, har vit sja\u0301lvandi eisini o\u0301tu P\u00e6turs fiskin, sum smakka\u00f0i okkum sera v\u00e6l \u2013 ikki s\u00f8rt heimligt. Si\u0301\u00f0an gekk lei\u00f0in ni\u00f0an a\u0301 S\u00e6lupri\u0301sanar fjalli\u00f0."}, {"text_idx": "#000015", "text": "A\u0301vegis aftur til Jerusalem vitja\u00f0u vit Nasaret og Nazaret village, sum hevur endurskapt eitt umhv\u00f8rvi\u00f0, sum li\u0301kist samfelagnum a\u0301 Jesu d\u00f8gum. I\u0301 gomlu synagoguni ma\u0301ttu okkara go\u0301\u00f0u deknar sja\u0301lvandi sleppa at lesa u\u0301r Tora \u0301ini. Teir hava tru\u0301fast lisi\u00f0 lestur fyri okkum hv\u00f8rt sunnukv\u00f8ld. Eisini ein l\u00e6ruri\u0301k vitjan."}, {"text_idx": "#000017", "text": "I\u0301 dag ver\u00f0ur arbeitt i\u0301 Tel Aviv vi\u00f0 at gera i\u0301 stand hja\u0301 einum hja\u0301lparfelagskapi, Red carpet, sum tekur s\u00e6r av sk\u00f8kjum og misny\u0301tarum, har tey kunnu fa\u0301a mat, eitt heitt ba\u00f0 og ein hvi\u0301ldarsta\u00f0. Eisini ver\u00f0ur tiki\u00f0 hond um kvinnur, sum eru vor\u00f0nar vi\u00f0 barn, fyri at verja ta\u00f0 o\u0301f\u00f8dda barni\u00f0."}]